उन्होंने इस घोटाले को देश का अब तक का सबसे बड़ा घोटाला करार दिया है। उन्होंने आरोप लगाया कि एक तरफ जहां मोदी खुद को देश की सुरक्षा और संरक्षा का मुख्य चौकीदार बताते है। वहीं वे इस प्रकरण में घोटाला करके अपने वित्तीय सलाहकार और सहयोगी की रक्षा संसाधन निर्माण कंपनी के भागीदार बन गए हैं। उन्होंने बताया कि कांग्रेस ने 2012 में जिस राफेल को 526 करोड़ में लडाकू जहाज खरीदना तय किया था। उसको 1670 करोड़ रुपए में खरीद का इकरार किया है। उसका खुलासा वे ना तो संसद में कर रहे हैं और नहीं अपनी मन की बात कार्यक्रम में। एक तरफ प्रधानमंत्री नरेन्द्र मोदी और रक्षा मंत्री गोपनीयता की शर्त की दुहाई देकर 36 राफेल लड़ाकू जहाजों की खरीद मूल्य संसद को बताने से इंकार कर रहे है। वहीं भारत और फ्रांस के बीच इस सौदे को लेकर ऐसा कोई करार नहीं हो रहा है। वहीं रिलायंस और राफेल कंपनी की ओर से इस सौदे का पूरा ब्यौरा सार्वजनिक किया जा रहा है।